CELEX: 52012PC0532
Language: et
Date: 2012-09-19
Title: Ettepanek: NÕUKOGU OTSUS Euroopa Liidu seisukoha kohta energiaühenduse ministrite nõukogus (Budva, 18. oktoober 2012)

EUROOPA KOMISJON
                                              Brüssel, 19.9.2012
                                              COM(2012) 532 final
                                              2012/0254 (NLE)
                                   Ettepanek:
                             NÕUKOGU OTSUS
   Euroopa Liidu seisukoha kohta energiaühenduse ministrite nõukogus (Budva,
                              18. oktoober 2012)
ET                                                                           ET
 ---pagebreak---                                                  SELETUSKIRI
   1.       ETTEPANEKU TAUST
   Energiaühenduse 10. ministrite nõukogu toimub 18. oktoobril 2012 Budvas (Montenegro).
   Vastavalt Euroopa Liidu toimimise lepingu artikli 218 lõikele 9 ja nõukogu 29. mai
   2006. aasta otsusele 2006/500/EÜ energiaühenduse lepingu sõlmimise kohta Euroopa
   Ühenduse poolt (edaspidi „leping”) tuleb vastu võtta Euroopa Liidu seisukoht kõnealuse
   istungi päevakorras olevate küsimuste suhtes.
   Vastavalt otsuse 2006/500/EÜ artiklile 6 esitab ministrite nõukogus Euroopa Liidu seisukoha
   Euroopa Komisjoni esindaja.
   Käesolev nõukogu otsuse ettepanek hõlmab kõiki päevakorrapunkte, mille suhtes oodatakse
   ministrite nõukogu otsust või ELi seisukoha võtmist. Komisjon leiab, et ministrite nõukogu
   muud päevakorrapunktid ei nõua juhiseid Euroopa Liidu seisukohtade esitamiseks, nagu on
   osutatud komisjoni talituste ja nõukogu vahel kokku lepitud töökorras, milles käsitletakse
   energiaühenduse ministrite nõukogu istungite ettevalmistamist (14623/07).
   2.       SELGITUSTEGA PÄEVAKORRA KAVAND
   2.1.     „A-punktid” (arutelu ei ole ette nähtud)
   Komisjon kiidab heaks direktori finantskohustuste täitmise 2011. aastal, lähtudes
   31. detsembri 2011. aasta auditiaruandest, eelarvekomitee 2011. aasta auditiaruandest ja
   direktori aruandest 2011. aasta eelarve täitmise kohta.
   Komisjon kiidab heaks lepingu artikli 52 kohaselt Euroopa Parlamendile ning ühinevate
   lepinguosaliste ja teiste osavõtjate parlamentidele esitatava aastaaruande energiaühenduse
   tegevuse kohta.
   Komisjon tutvub muude käesoleva päevakorrapunkti all esitatud aruannetega.
   2. 2.    Lepingu rakendamine
   Komisjon tutvub sekretariaadi aruandega lepingu rakendamise kohta, mis hõlmab kõige
   värskemate lepinguosaliste Moldova ja Ukraina esimest hindamist.
   Samuti tutvub komisjon aruandega vaidluste lahendamise kohta. Ta võtab teadmiseks
   menetlemisel olevate juhtumite edenemise ja toetab ka edaspidi sekretariaadi jõupingutusi
   osapooli rahuldavate lahenduste leidmiseks.
   Komisjon teeb ettepaneku lisada ministrite nõukogu järeldustesse alljärgnevalt sõnastatud
   lause: „Ministrite nõukogu on võtnud teadmiseks, et energiaühendusega 2010. ja 2011. aastal
   ühinenud Moldova ja Ukraina võivad vajada direktiivi 2009/73/EÜ1 artikli 9 rakendamiseks
   rohkem aega kui 1. jaanuarini 2016.”
   1
           Euroopa Parlamendi ja nõukogu direktiiv 2009/73/EÜ, 13. juuli 2009, mis käsitleb maagaasi siseturu
           ühiseeskirju ning millega tunnistatakse kehtetuks direktiiv 2003/55/EÜ.
ET                                                        2                                                   ET
 ---pagebreak---    2.3.      Statistika
   Komisjon kiidab heaks ministrite nõukogu otsuse eelnõu, milles käsitletakse energiastatistika
   eeskirjade rakendamist energiaühenduses ja millega lepinguosalised nõustuvad hiljemalt
   31. detsembriks 2013 rakendama määrust (EÜ) nr 1099/20082 energiastatistika kohta ja
   direktiivi 2008/92/EÜ3 ühenduse menetluse kohta tööstuslikele lõpptarbijatele määratud
   gaasi- ja elektrihindade läbipaistvuse parandamiseks.
   Ministrite nõukogu otsuse eelnõu põhineb lepingu artikli 100 punktil ii ega sisalda ühtegi
   liikmesriikide jaoks tehtud spetsiaalset kohandust. Seetõttu ei peetud vajalikuks esitada
   lepingu artikli 79 kohast ametlikku komisjoni ettepanekut. Otsus tuleb vastu võtta ühehäälselt.
   Kui ühehäälsust ei saavutata ettepandud tähtajaks 31. detsembriks 2013, võib komisjon olla
   nõus pikendama rakendamistähtaega hiljemalt 31. detsembrini 2015.
   Võttes arvesse, et õige, usaldusväärne, võrreldav ja ühtne energiastatistika on energiapoliitika
   tõhususe jälgimise jaoks väga tähtis, ei tohiks ELi sellealaste põhieeskirjade vastuvõtmisega
   tarbetult viivitada, eriti kui hakatakse kohaldama ELi liikmesriikide ja lepinguosaliste vahelisi
   taastuvenergeetika koostöömehhanisme.
   2.4.      Naftavarud
   Komisjon kiidab heaks ministrite nõukogu otsuse eelnõu, mis käsitleb direktiivi
   2009/119/EÜ4 (millega kohustatakse liikmesriike säilitama toornafta ja/või naftatoodete
   miinimumvarusid) rakendamist ja millega lepinguosalised võtavad kohustuse rakendada
   direktiivi hiljemalt 1. jaanuariks 2020.
   Ministrite nõukogu otsuse eelnõu põhineb lepingu artikli 100 punktil ii ega sisalda ühtegi
   liikmesriikide jaoks tehtud spetsiaalset kohandust. Seetõttu ei peetud vajalikuks esitada
   lepingu artikli 79 kohast ametlikku komisjoni ettepanekut. Otsus tuleb vastu võtta ühehäälselt.
   Kui ühehäälsust ei saavutata ettepandud tähtajaks 1. jaanuariks 2020, võib komisjon olla nõus
   pikendama rakendamistähtaega hiljemalt 1. jaanuarini 2023. Juhul kui kummagi võimaluse
   suhtes ei jõuta ühehäälse kokkuleppeni, võib komisjon olla nõus ministrite nõukogu otsuse
   eelnõu kõrvalejätmisega ja teha ettepaneku lisada ministrite nõukogu järeldustesse poliitiline
   avaldus, milles julgustatakse lepinguosalisi astuma vajalikke samme, et luua tarvilikud
   naftavarude reservid ja kutsutakse energiaühenduse sekretariaati üles lepinguosalisi selles
   vallas jätkuvalt toetama.
   2.5.      Taastuvad energiaallikad
   Komisjon kiidab heaks ministrite nõukogu otsuse eelnõu direktiivi 2009/28/EÜ5 rakendamise
   kohta, millega lepinguosalised võtavad endale kohustuse rakendada direktiivi
   1. jaanuariks 2014.
   2
           Euroopa Parlamendi ja nõukogu määrus (EÜ) nr 1099/2008, 22. oktoober 2008, energiastatistika kohta.
   3
           Euroopa Parlamendi ja nõukogu direktiiv 2008/92/EÜ, 22. oktoober 2008, ühenduse menetluse kohta
           tööstuslikele lõpptarbijatele määratud gaasi- ja elektrihindade läbipaistvuse parandamiseks
           (uuestisõnastamine).
   4
           Nõukogu direktiiv 2009/119/EÜ, 14. september 2009, millega kohustatakse liikmesriike säilitama
           toornafta ja/või naftatoodete miinimumvarusid.
   5
           Euroopa Parlamendi ja nõukogu direktiiv 2009/28/EÜ, 23. aprill 2009, taastuvatest energiaallikatest
           toodetud energia kasutamise edendamise kohta ning direktiivide 2001/77/EÜ ja 2003/30/EÜ muutmise
           ja hilisema kehtetuks tunnistamise kohta.
ET                                                      3                                                      ET
 ---pagebreak---    Lepingu artiklile 24 vastavad kohandused ministrite nõukogu otsuses on üldjoontes kooskõlas
   komisjoni 19. märtsi 2012. aasta otsuses soovitatud kohandustega. Pärast kõrgetasemelise
   töörühma 25. istungit tehti mõned muudatused, mis on järgmised:
   –         aruandluse tähtaegu kohandatakse vastavalt üldisele rakendamise tähtajale;
   –         artiklit 16 (kogemustepõhine läbivaatamine) muudeti, et anda võimalus teha järeldusi
             edusammudest, mis tehakse Eurostati energiastatistika meetodi nõuetele vastavuse
             saavutamiseks.
   Kõrgetasemelise töörühma istungil ei jõutud kokkuleppele 2020. aastaks seatavate eesmärkide
   suhtes, mis puudutavad taastuvatest energiaallikatest saadava energia osa summaarses energia
   lõpptarbimises ja taastuvatest energiaallikatest saadava energia osa kõikides transpordiliikides
   ning need eesmärgid tuleb kokku leppida 10. ministrite nõukogu istungil.
   Komisjon võib olla nõus taastuvatest energiaallikatest saadava energia osa käsitlevate
   eesmärkide üldise korrigeerimisega, võttes arvesse direktiivi rakendamise lühemat perioodi.
   Niisugusel korrigeerimisel tuleks arvesse võtta mittelineaarsust, mis iseloomustab ELi
   trajektoori eesmärkide saavutamisel.
   Komisjon kiidab heaks ka lepingu muudatused lähtuvalt nõukogu 28. juuni 2011. aasta
   otsusest, millega volitati komisjoni pidama Euroopa Liidu nimel läbirääkimisi
   energiaühenduse asutamislepingu muudatuste üle6.
   Otsus tuleb vastu võtta ühehäälselt.
   2.6.      Energiastrateegia
   Komisjon kiidab heaks energiaühenduse energiastrateegia, mille on ette valmistanud
   energiastrateegia töökond, võttes arvesse lepinguosaliste ja komisjoni poolt Euroopa Liidu
   nimel tehtud märkusi.
   Komisjon kiidab heaks energiastrateegia töökonna mandaadi pikendamise kuni juunini 2013.
   Energiastrateegia töökonnale tuleks teha ülesandeks energiaühenduse huvides olevate
   projektide väljasõelumine ja kindlakstegemine ning võimalike selliste poliitikameetmete
   kindlakstegemine, mille eesmärk on soodustada tulevaste energiaühenduse huvides olevate
   projektide väljatöötamist.
   Komisjon juhib arutelu energiajulgeoleku üle, mis on energiaühenduse üks peamisi eesmärke,
   ning nõuab kõikidelt lepinguga liitunud osalistelt koordineeritud tegevust. Ta rõhutab selliste
   siseturueeskirjade tähtsust, millega tagatakse piiriülesed elektri- ja gaasivood Euroopas,
   rajatakse strateegilised naftavarud ja edendatakse taastuvate energiaallikate kasutust ning
   suuremat energiatõhusust. Ta julgustab lepinguosalisi aktiivselt osalema varustuskindluse
   koordineerimisrühmas7.
   2.7.    Energiaühenduse sekretariaadi direktori ametisse nimetamine
   6
           Meeldetuletuseks on dokumendis 11242/11 REV 1 öeldud: „Komisjon tagab, et Euroopa Liidu nimel
           kokkulepitavate muudatuste puhul tuleks osutada lepinguosaliste kohustusele võtta üle direktiiv
           2009/28/EÜ taastuvatest energiaallikatest toodetud energia kasutamise edendamise kohta ning
           direktiivide 2001/77/EÜ ja 2003/30/EÜ muutmise ja hilisema kehtetuks tunnistamise kohta.”
   7
           Energiaühenduse ministrite nõukogu 11. detsembri 2008. aasta menetlusdokument nr 2008/02/MC-EnC
           varustuskindluse koordineerimisrühma loomise kohta.
ET                                                     4                                                   ET
 ---pagebreak---    Komisjon kiidab heaks ministrite nõukogu menetlusdokumendi, millega Janez Kopač
   nimetatakse sekretariaadi direktori ametisse kolmeks aastaks (pikendamisvõimalusega).
   Komisjoni ettepaneku alusel võtab ministrite nõukogu direktori nimetamise kohta otsuse
   vastu lihthäälteenamusega.
ET                                                5                                       ET
 ---pagebreak---                                                           2012/0254 (NLE)
                                              Ettepanek:
                                        NÕUKOGU OTSUS
         Euroopa Liidu seisukoha kohta energiaühenduse ministrite nõukogus (Budva,
                                         18. oktoober 2012)
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 194 ja artikli 218 lõiget 9,
   võttes arvesse nõukogu 29. mai 2006. aasta otsust 2006/500/EÜ energiaühenduse lepingu
   sõlmimise kohta Euroopa Ühenduse poolt,1 eriti selle artikleid 4 ja 5,
   võttes arvesse Euroopa Komisjoni ettepanekut,
   ON TEINUD JÄRGMISE OTSUSE:
                                            Ainus artikkel
   Energiaühenduse ministrite nõukogu 10. istungil Budvas 18. oktoobril 2012 võetav Euroopa
   Liidu seisukoht Euroopa Liidu toimimise lepingu artikli 218 lõike 9 reguleerimisalasse
   kuuluvates küsimustes on esitatud käesoleva otsuse lisas.
   Brüssel,
                                                Nõukogu nimel
                                                eesistuja
   1
           ELT L 198, 20.7.2006, lk 15.
ET                                                 6                                                  ET
 ---pagebreak---                                          LISA
                                Euroopa Liidu seisukoht
   • Euroopa Liit kiidab heaks energiaühenduse sekretariaadi direktori finantskohustuste
     täitmise 2011. aastal.
   • Euroopa Liit kiidab heaks parlamentidele esitatava 2011. aasta aastaaruande
     energiaühenduse tegevuse kohta, mis on ette nähtud energiaühenduse lepingu
     artikliga 52.
   • Euroopa Liit kiidab heaks, et energiaühendus rakendab hiljemalt
     31. detsembriks 2015 määrust (EÜ) nr 1099/2008 energiastatistika kohta ja direktiivi
     2008/92/EÜ ühenduse menetluse kohta tööstuslikele lõpptarbijatele määratud gaasi-
     ja elektrihindade läbipaistvuse parandamiseks.
   • Euroopa Liit kiidab heaks, et hiljemalt 1. jaanuariks 2023 rakendatakse direktiivi
     2009/119/EÜ, millega kohustatakse liikmesriike säilitama toornafta ja/või
     naftatoodete miinimumvarusid.
   • Euroopa Liit kiidab heaks, et energiaühendus rakendab hiljemalt 1. jaanuariks 2014
     direktiivi 2009/28/EÜ taastuvatest energiaallikatest toodetud energia kasutamise
     edendamise kohta, millega lepinguosalised võtavad endale kohustuse täita eesmärke,
     mille täitmiseks vajalik jõupingutus on samas suurusjärgus ELi liikmesriikidele
     kohaldatavate eesmärkide täitmisega, võttes arvesse lepinguosalistele lubatud
     lühemat rakendamisaega.
   • Euroopa Liit kiidab heaks energiaühenduse asutamislepingu artikli 20 muudatused
     lähtuvalt nõukogu 28. juuni 2011. aasta otsusest, millega volitati komisjoni pidama
     Euroopa Liidu nimel läbirääkimisi energiaühenduse asutamislepingu muudatuste üle.
   • Euroopa Liit kiidab heaks energiaühenduse energiastrateegia.
   • Euroopa Liit kiidab heaks energiastrateegia töökonna mandaadi pikendamise kuni
     juunini 2013.
   • Euroopa Liit kiidab heaks Janez Kopači nimetamise sekretariaadi direktori ametisse
     kolmeks aastaks (pikendamisvõimalusega).
ET                                         7                                              ET